JohanHeinsen/ENO huggingface dataset:
Ribe Stifts Adresseaviser, 1842-05-27
Bekjendtgjørelser. En pludselig Død berøvede mig igaar min kjære Kone Anna, født Thaysen, otte Dage efter at hun havde skjænket mig en sund og rask Søn. Dybt nedbøiet bekjendtgjør jeg dette for fraværende Venner, om hvis Deeltagelse jeg, selv uden enhver Bevidnelse, holder mig fuldkommen forvisset. Ribe, d. 25de Mai 1842. J. H. Quedens.
Ribe Stifts Adresseaviser, 1842-05-27
At min kjære Datter, Jngeborg Christiane, uventet blev mig berøvet ved Døden d. 26. ds., i sit 23. Aar, bringes herved med inderlig Bedrøvelse til Families og Venners Kundskab. Om Venners og Bekjendteres Deeltagelse er jeg overbeviist og frabeder mig derfor enhver Bevidnelse af samme. Ribe, d. 27. Mai 1842. Chr. sal. Hyphoff.
Ribe Stifts Adresseaviser, 1842-05-27
At de ved Jordleie=Auktionen den 25de de, gjorte Bud alle ere approberede bekjendtgjøres herved for Leierne. De til Plantning udlagte Jorder omkring Plantagerne kunde underhaanden faaes tilleie til Græsning i indeværende Sommer.
Ribe Stifts Adresseaviser, 1842-05-27
Ved samme Leilighed ville vi gjøre opmærksom paa, at en Jordlod er henlagt til Sandgravning for Byens Jndvaanere, naar man derom henvender sig til Kommunalbestyrelsen, samt at Enhver der antræffes at grave Sand eller Græstørv paa de under vor Bestyrelse henlagte Jorder, ville blive mulkterede efter Anordningerne. Ribe, den 27de Mai 1842. Matzen. Müller. Hyphoff.
Ribe Stifts Adresseaviser, 1842-05-27
Af opsagte Capitaler, Ribe Stifts geistlige Enkekasse tilhørende, vil til næste Juni Termin indkomme et Beløb af 5 til 6000 Rbd. Sølv, som igjen kan erholdes til Laan i større og mindre Summer imod anordningsmæssig Sikkerhed, naar man derom henvender sig til Casserer Warming.
Ribe Stifts Adresseaviser, 1842-05-27
Extract Stevning. Ved Stevning af 12te Mai 1842, som ordlydende er indført i denne Tidende Nr. 59, er, efter Begjæring af Procurator Nielsen, som befalet Sagfører for Arbeidsmand Jacob Weddersøe af Holstebroe, Jhændehaveren af en af Snedker Niels Nielsen Weddersøe sammesteds under 20de Junii 1798 til Niels Christensen Weddersøe og Peder Christensen Weddersøe af Kjøbenhavn udstædt Obligation for 100 Rd. dansk Courant, med 1ste Prioritet i Huset Nr. 110 i Holstebroe Byes Vestergade m. m., hvilken Obligation, skjøndt indfriet, er bortkommen uden at være udslettet af Pantebogen, indstevnet med Aar og Dags Varsel til at møde for Holstebroe Byetingsret, som holdes paa Holstebroe Raadstue den anden Tirsdag, der er en ordinair Retsdag, i September Maaned 1843, Formiddag Kl. 10, for der og da med bemeldte Obligation at fremkomme og sin Adkomst dertil at beviisliggjøre, da i manglende Fald Mortificationsdom vil erhverves paa bemeldte Obligation.
Ribe Stifts Adresseaviser, 1842-05-27
Extract Stevning. Ved Stevning af 12te Maii 1842, som ordlydende er indført i denne Tidende Nr. 59, er, efter Begjæring af Procurator Nielsen, som befalet Sagfører for Huusmand Jens Clemensen af Aahl Bye, Sahl Sogn, Jhændehaveren, af en af bemeldte Jens Clemensen under 20de Junii 1818 til Kammerherre Stiftamtmand Niels Sehestedt, paa Rydhauge udstædt Obligation for 300 Rbd. Sølvværdie med 1ste Prioritet i en Agerlod af Jens Østergaards Gaard i Aahl Bye, Sahl Sogn, af Hartkorn 5 Skpr. 1 trefjerd. Album med Sæd og Avl, hvilken Obligation, skjøndt indfriet, er bortkommen uden at være udslettet af Pantebogen, indstevnet med Aar og Dags Varsel til at møde for Hjerm Ginding Herreders Ret, som holdes paa Holstebroe Raadstue, den anden Fredag, der er en ordinair Retsdag, i September Maaned 1843, Formiddag Kl. 10, for der og da med bemeldte Obligation at fremkomme og sin Adkomst dertil at beviisliggjøre, da i manglende Fald Mortificationsdom vil erhverves paa bemeldte Obligation. Erich Høyer, Kongelig Majestæts Overauditeur, Borgmester og Byefoged i Nibe og Birkedommer i Riberhuus Birk
Ribe Stifts Adresseaviser, 1842-05-27
Tillæg til Ribe Stifts-Avis No. 60. Fredagen den 27de Mai. 1842.
Ribe Stifts Adresseaviser, 1842-05-27
Ribe. Døbte. J Domkirken d. 24. April Skræddermester J. Jacobsens Datter, Flora Johnsine Jacobine Dorthea Jacobsen. Fadd. Mad. M. Michelsen, Jfr. F. Simonsen, Veibetjent Jngerslev og Borgerlieutenant Guld-og Sølvarbeider A. Dyrebye. – J Cathrine Kirke d. 1 Mai. Gid. Enevold Nielsens Datter, Ane Marie Nielsen i Lustrup. Fadd. Gad. Ch. Jacobsens Hust., Pigerne G. Jensen og B. M. Pedersen, Gid. P. Madsen og Ungk. H. N. Christensen. D. 22. Garver Simonsens Søn, Simon Simonsen. Fadd. Mad. M. Simonsen, Jfr. F. Simonsen, Værtshuush. Schmidt fra Gram og Handelsbetjent J. Koch Copulerede. J Domkirken d. 9. April: Ungk. Laust Jensen af Nørfardrup og Pigen Mette Margrethe Thomasdatter af Østerredsted. – J Cathrine Kirke d. 7. Mai. Ungk. Hans Olesen og Pigen Karen Olesen. D. 19. Skræddermester Peder Jensen og Pigen Karen Gottliebsen.
Ribe Stifts Adresseaviser, 1842-05-27
Bekjendtgjørelser. J Overeensstemmelse med Forordningen af 27de September 1799, 20 bringes herved til offentlig Kundskab, at i den mod Kirkesanger og Skolelærer Henrichsen i Flade paa Morse af det Kongelige danske Cancelli beordrede Sag for i et af ham forfattet Skrift, betitlet: "Skolelærerens nærværende Forfatning som lønnet Embedmand, Lærer og Borger", at have forhaanet Bibelen, er ved Dom, afsagt i Aalborg Stifts extraordinaire Landemode den 26de f. M., saaledes kjendt for Ret:
Ribe Stifts Adresseaviser, 1842-05-27
Tiltalte Skolelærer Henrichsen i Flade bør erlægge tredive Rigsbankdaler Sølv i Mulct til Thisted Amts Fattigkasse, samt være Censur undergivet i eet Aar.
Ribe Stifts Adresseaviser, 1842-05-27
J Henseende til Actionens Omkostninger bør Provsterettens Dom ved Magt at stande, dog at de Actor og Defenfor for Provsteretten tilkjendte Salairer nedsættes for den Førstnævnte til 8 Rbd. og for den Sidstnævnte til 5 Rbd. Sølv.
Ribe Stifts Adresseaviser, 1842-05-27
J Salair til Actor og Defensor ved Landemodet, Procuratorerne Davidsen og Spreckelsen, betaler Tiltalte 6 Rbd. Sølv til hver. Den idømte Mulct at udredes inden 8 Uger efter denne Doms lovlige Forkyndelse, og det øvrige at efterkomme under Adfærd efter Loven. Aalborg Stiftamthuus og Bispegaard, d. 13. Mai 1812. Bluhme. Fogtmann.
Ribe Stifts Adresseaviser, 1842-05-27
Et Sølv=Uhr med to Kasser og med Fabrik Nr. 8356 er sidste Løverdag Nat bleven bortstiaalet fra Undertegnedes Stue. Tilveiebringeren, loves en Douceur. Brødstrupgrd., Hygum Sogn, d. 23. Mai 1812. Chr. P. Andersen.
Ribe Stifts Adresseaviser, 1842-05-27
At Undertegnede har etableret sig som Strædder her i Byen tillader jeg mig at bekjendtgjøre, idet jeg anbefaler mig til Byens og Omegnens ærede Beboere, lovende Enhver redelig Behandling og hurtig Expedition. Ribe, d. 19. Mai 1842. N. Forup, boende i Sønderportsgade Nr. 149.
Ribe Stifts Adresseaviser, 1842-05-27
Af Deichmanns Damp Chocolade anbefales. Lehmannsk til 15 a 20 ls. Pd.
Ribe Stifts Adresseaviser, 1842-05-27
Fiin med Vanille 20 – Pariser. Nibe d. 20. Mai 1842. Lorenz Frandsen. Uldmarkedet i Randers. Overeensstemmende med det kongelige danske Cancellies Resolution af 6te Juni 1840 afholdes Sommer-Uldmarkedet i Randers den 20de, 21de og 22de Juni d. A. Ved at bekjendtgjøre saadant bemærkes: at Jndleveringen til Magazinet kan skee 14 Dage forinden, at Ulden den 1ste Maaned lageres aldeles gratis, at Forskud kan erholdes paa Samme, samt at det mindste Qvantum, der kan indsendes til Forhandling ved Magazinet, er 32 Pd. Bestyrelsen for Uldmagazineringen i Randers, d. 3 Mai 1842. Wilde. Mattat. Caspersen. Jacoby. Lassen. At Sogneforstanderskabet for Janderup og Billum Sogne har besluttet, at Løsgængere og Bissekræmmere, som i Fremtiden maatte forefindes i disse Sogne, skulle anholdes og overleveres til Øvrigheden, dette bekjendtgjøres herved til fornøden Efterretning og Advarsel for Vedkommende.
Ribe Stifts Adresseaviser, 1842-05-27
Paa Sogneforstanderskabets Vegne Janderup, d. 19 Mai 1842. Østrup. p. t. Formand.
Ribe Stifts Adresseaviser, 1842-05-27
Undertegnede, der er meddeelt Stiftamtets Bevilling til Udsalg af Modepynt, anbefaler sig med saadant, og endvidere med nye Fiskebeenshatte og Halsbind, samt at vadske og opsætte Kapper og indbrænde Strimler; saa og modtages Halsbind til Jstandsættelse. – Ribe, den 19de Mai 1842. Anne Margrethe Wilsleff, boende hos Raadstuebetjent Wilsleff.
Ribe Stifts Adresseaviser, 1842-05-27
At Undertegnede har etableret sig som Skrædder her i Byen tillader jeg mig at bekjendtgjøre, idet jeg anbefaler mig til Byens og Omegnens ærede Beboere, lovende Enhver redelig Behandling og hurtig Expedition. Ribe, d. 17. Mai 1842 P. Jensen, boende i Sortebrødregade hos Uhrmager. Schultz. Tørv, eller de her paa Egnen saakaldte Klyne, kjøbes i større og mindre Partier af Saltraffinadeur Fischer paa Fanøe.
Ribe Stifts Adresseaviser, 1842-05-27
Et tydsk Conversationslexicon, udgivet af en Forening af Lærde, (Leipzig 1840,) 10 Octav-Bind, smukt indbundet, kan faaes tilkjøbs til særdeles billig Priis. Bogtrykkeriet anviser. Anden Deel af Holbergs Komedier, den ældste Udgave, er af mig for længere Tid siden udlaant; da jeg ikke erindrer til hvem, anmodes Jhændehaveren herved om behageligst at levere den tilbage. Hyphoff.
Ribe Stifts Adresseaviser, 1842-05-27
En lille Guld-Brystnaal, i Form af en Sløife, er tabt imellem Ribe og Plantagerne. Finderen vilde have den Godhed at aflevere den paa Adressekontoiret.
Ribe Stifts Adresseaviser, 1842-05-27
Undertegnede er i disse Dage bleven forsynet med den som særdeles fiin og velsmagende bekjendte Mokka Kaffe til 15 ls., og en fortrinlig god Kongothee til 1 Rd. Pundet. Med det Samme lader jeg det ikke ubemærket, at forskjellige andre Thee- og Kaffesorter, Vine, tørrede Frugter, Kapers, syltet Jngefær m. fl. fine Gevyrts- og Urtekramvare ere at erholde til forholdsmæssig billige Priser hos v. Stöcken.
Ribe Stifts Adresseaviser, 1842-05-27
Ribe Apothek d. 17. Mai 1842. Hos dHrr. Boghandlere Andersen og Termansen faaes. Det kolde Vands Kraft . . . 4 8, Regler for Sundhedens Vedligeholdelse . . . . . . . . Raad mod Børnesygdomme . . 4 - Halvtredsinstyve gyldne Regler for unge Hustruer . . . . 2 1/2 -
Ribe Stifts Adresseaviser, 1842-05-27
Udsalg af Papir, Tegne og Skrivematerialier, Bøger, Paparbeide m.m. Undertegnede er nylig blevet forsynet med et betydeligt Udpalg af Papir, saavel Bøtte som Maskin, Postpapir (hvidt og couleurt), Velin-Skrive- og Tegnepapir, Carduus- og Pakpapir, et vel sorteret Parti Papper, glat, presset og marmoreret Papir, ægte og uægte Guldpapir, Guldborter &c., samt iøvrigt alle til Paparbeide, Skrivning og Tegning henhørende Materialier, ægte, halvægte og uægte Bogguld og Bronce i forskjellige Couleurer; hvilket Alt jeg ved nylig nyttede Forbindelser, nu seer mig istand til at udsælge til billigere Priser, end forhen.
Ribe Stifts Adresseaviser, 1842-05-27
Ogsaa haves stedse til Forhandling endeel færdige Paparbeider, Skrive, Tegne, Node- og Handelsbøger, de meest brugelige Skole- og Haandbøger, Kobbere (Portraiter og Prospecter, samt andet til Boghandelen henhørende. Paa hvad, som i sidstnævnte Fag ikke haves paa Lade, modtages Bestillinger og forskrives i muligst korteste Tid.
Ribe Stifts Adresseaviser, 1842-05-27
Fremdeles anbefales for Byens og Omegnens ærede Beboere et Leiebibliothek paa omtrent 3000 Bind, bestaaende af forskjellige Værker af den ældre og nyere Literatur, og som efterhaanden bliver forsynet med hvad Nyt, som udkommer og dertil egner sig. Det aarlige Contingent for Læserne er 2 Rd. H. C. - Endelig mit Lysestøberi, saavel af Forme som Spedelys, hvilke baade en gros og en detail udsælges tilde billigste Priser. - Reel Behandling og hurtig Expedition skal stedse være Formaalet for mine Bestræbelser. Varde, d. 20. Mai 1842. A. Vayer. Hans Jensen, som ikke har mødt eller ladet møde paa det den 30te December 1835 sluttede, men nu efter indkommen Begjæring paa nyt foretagne Skifte efter afdøde Matros Peder Jensen, indkaldes herved i Henhold til Forordningen af 11te September 1839 § 4 med Aars og Dags Varsel for at modtage den ham paa bemeldte Skifte udlagte Arvelod, da denne ellers vil blive tildeelt andre rette Vedkommende. Skifteretten i Kolding, den 20de Mai 1812. Ch. Estrup.
Ribe Stifts Adresseaviser, 1842-05-27
Jfølge Proclama, som vil vorde læst ved vedkommende Ret, vorder herved Alle og Enhver, som maatte have Noget at fordre i Boet efter afdøde Sadelmagermester Christen Hirth her i Byen, indkaldte med tolv Ugers Varsel til for undertegnede Skifteret at anmelde og beviisliggjøre deres havende Krav. Skifteretten i Kolding, den 20de Mai 1812. Ch. Estenp. Niels Hunderup.
Ribe Stifts Adresseaviser, 1842-05-27
Kongelig Majestæts Herredsfoged og Skriver i Hammerum Herred,
Ribe Stifts Adresseaviser, 1842-05-27
Gjør vitterligt, at for mig haver andraget Prøveprocurator Krarup af Ringkjøbing, hvorledes han som befalet Sagfører for Jens Henningsen af Olling Bye i Assing, Sogn, i Medhold af en erhvervet allerhøieste Bevilling til Mortificationsdoms Erhvervelse, dateret 22de Februar d. A. har fundet sig foranlediget til for Hammerne Herreds Ret at lade indstevne den eller dem, som maatte være i Besiddelse af efternævnte Obligationer, nemlig: 1, en Panteobligation udstædt den 14de Junii 1809 af Peder Jensen Birkmose til nu afdøde LandvæsensCommissair Rosenvinge stor 300 Rd. d. C. omskrevne til 180 Rbd. Sølvværdie, tinglæst 8de Julii 1809, med Pant i den, ovennævnte Jens Henningsen nu tilhørende Gaard i Olling Bye Assing Sogn af Hartkorn 7. Skpr. 1 Fkr. 2 tretyvend. Alb. med tilhørende Tiender, og en Panteobligation ligeledes udstædt af Ped Jensen Birkmose til fornævnte Landvæsens-Commissair Rosenvinge, dateret 15de Mai 1813, tinglæst 17de Julii f. A. stor 50 Rbd. S. V. med Pant i en Parcel Nr. 4 fra Olling af Hartkorn 1 Skp. 2 Fkr. 1 entiend. Alb.,med dette Hartkorns Kirke-Korn- og Qvægtiende, samt Kongetiende, og med 2den Prioritet i det under Nr. 1 anførte Pant. Thi indstævnes herved med Aar og Dags Varsel, den eller de, som maatte have forommeldte Obligationer i Hænde, tilat møde for Hammerum Herreds Ret, som holdes paa Tingstedet i Herning den første Løverdag i September Maaned 1843, som er ordinair Retsdag, og der og da at fremkomme med bemeldte Obligationer og beviisliggjøre deres Ret til samme, da i modsat Fald de nævnte Obligationer paastaaes ved Dom mortificerede. Lavdag og Forelæggelse er afskaffet ved Fr. 3. Junii 1796. Til Bekræftelse under min Haand og Embedets Segl. Hammerum Herreds Contoir, den 9de Maji 1842. Hunderup. (L. S.) John Finsen, 4de Classe Kongelig Majestæts Cancellie No. 2 secretair samt Byefoged i Ring 10 Rbs. Sølv. kjøbing og Herredsfoged for Ulfborg Hind Herreder.
Ribe Stifts Adresseaviser, 1842-05-27
Gjør vitterlig, at for mig andrager Gaardmand Jens Sørensen af Hvingel i Hee Sogn, hvorledes han finder sig foranlediget til i Medhold af dertil under 4de Januari sidstleden, forundt allernaadigst Bevilling, at erhværve Mortificationsdom over en af hans nu afdøde Fader Søren Knudsen under 9de Juni 1797 til ligeledes afdøde Kjøbmand 9. Tang i Ringkjøbing udstædt og indfriet men bortkommet og i Pantebogen ikke udslettet Panteobligation, hvorved for et Beløb af 299 Rd. D. C. er givet Prioritet i Gaarden Skad borg i Fuglberg Bye Stadil Sogn, af Hartk. 3 Td. 4 Skp. Fdkr. 2 Alb. og Anpart Kirketiende, m.v. Thi indstævnes derfor herved, i Overeensstemmelse med bemeldte Bevilling med Aar og Dags Varsel, den eller de som maatte være i Besiddelse af foranmeldte Panteobligation, at møde for Ulfborg Hind Herreders Ret som nedsættes paa Ringkjøbing, Raadhuus den sidste Tingdag i Julii Maaned 1843 sædvanlig Tingtid og der at fremkomme med og godtgjøre deres Eiendomsret til benævnte Panteobligation, da i andet Fald, efter Citantens Paastand og i Medhold af ovennævnte allernaadigste Bevilling, Obligationen ved Dom vil blive mortificeret til Udslættelse af Pantebogen. Lavdag og Forelæggelse er hævet ved Frd. 3die Juni 1796. Til Bekræftelse under min Haand og Embedssegl. Ringkjøbing, den 19de Mai 1842. John Finsen. (L. S.)
Ribe Stifts Adresseaviser, 1842-05-30
Nibe Avertissements-Tidende. Stifts Avis og Udgivet af Chr. sal. Hyphoff, redigeret af E. Hyphoff. Mandagen den 30. Mai.
Ribe Stifts Adresseaviser, 1842-05-30
Blandinger. J Anledning af den før omtalte Chartist PetitionsLæsning i Underhuset yttrede Hr. Roebuck, med tydelig Henpegning til Feargus O'Connor, der var blandt Tilhørerne, at Petitionen var en feig og ondskabsfuld Demagogs Værk. J et senere Møde blev Hr. Roebuck spurgt om han havde meent Feargus O'Connor, men herpaa negtede han at svare, hvori Huset gav ham Medhold. Feargus O'Connor vil nu søge at tvinge Roebuck til en Duel.
Ribe Stifts Adresseaviser, 1842-05-30
Anden Pintsedag holdt Chartisterne et Møde, hvori blev besluttet at indgive et Bønskrift til Dronningen, hvori hun anmodes om at afskedige Ministrene og vælge saadanne, der ere beredte til at antageFolkechartet, samt om Parlamentets Opløsning. Proponenten meente vel, at denne Forholdsregl ikke vilde være Chartisternes Sag til synderlig Tjeneste men ansaae det dog for rigtigst først at forsøge alle lovlige Midler, for man skred til andre. Den 21. Mai udbrød nogle Uroligheder i den polytekniske Skole i Paris; 30 Elever bleve Fængslede. Angaaende Aarsagen til Urolighederne veed man endnu Jntet.
Ribe Stifts Adresseaviser, 1842-05-30
Den ædle Lascases var en af de berømte Overblevne fra Keisertiden. Hans overspændte Ungdomsfølelse havde bevæget ham til at udvandre; i Udlandet havde den glødende Kjærlighed for sit Fødelands Berømmelse og Lykke, der siden betegnede hans hele Liv, udviklet sig. Han vendte tilbage til Frankrig, og henreven af Keiserrigets Hæder ydede han Keiseren en Art af Tilbedelse. Han fulgte Napoleon til St. Helen og denne belønnede ham med de meest rørende Beviser paa sit Venskab. Da Si Hudson Lowe med Magt havde fjernet Lascases fra Keiseren skrev denne ham et Brev til, hvori det hedder: "Deres Forhold paa St. Helena var som deres hele Liv, ærefuldt og dadelfrit, jeg siger Dem dette med Glæde. Deres Selskab var mig en Nødvendig, hed; hvormange Nætter har De ikke tilbragt hos mig under min Sygdom. . . Skulde De engang see min Gemalinde og min Søn, da omarm dem . . . Modtag Forsikkringen om min Høiagtelse og mit Venskab. Lev lykkelig!" Lascases hørte til de reneste Charakterer, hvis Dyder prydede Aarhundredet; han forenede i sit politiske Liv Kjærlighed til Frihed, med den inderligste Nationalfølelse; han forsvarede Repræsentativsystemmet ligesaa varmt som han havde elsket Keiseren, med samme Troskab og samme Energi han var ligegyldig mod sin egen Jnteresse, kun begeistret for det almindelige Vel. Lascases efterlader sig tvende Sønner, af hvilke den ene er Deputeret for Finisterre og den anden Marine Officeer.
Ribe Stifts Adresseaviser, 1842-05-30
Med det Versailler-Jernbanetog, som forulykkedes var ogsaa den gamle Marquis af St. Priest, Fader, til den franske Gesandt ved det danske Hof. Den nes sexaarige lille Datter fik imidlertid ved sine indstændige Bønner Bedstefaderen, der havde hende med sig, til at staae af i Sevres, fordi hun havde stor Lyst til at see Kongen, der, som det hed, da befandt sig i Byen. J Mellemtiden kjørte Toget bort, inden Marquisen atter kunde indtage sin Plads. Da det var umuligt at opdrive nogen anden Vogn, besluttede den endnu rørige Olding sig til tilfods at begive sig til Paris tilligemed sin Sønnedatter. Kl. var allerede bleven 11 om Aftenen, og man forestille sig med hvilken Angst den yngre Marquis af St. Priest, Gesandten, ventede sin Fader og sin Datter, efterat Efterretningen om den indtrufne Ulykke allerede længe havde cirkulerede i Hovedstaden. Til Erindring om denne vidunderlige Redning hængte man den lille Pige et Guldtors om Halten med Angivelse af Aarstal og Datum, hvilket Barnet skal bære for bestandigt.
Ribe Stifts Adresseaviser, 1842-05-30
Kongen af Preussen har skjænket den engelske General Sir Hudson Lowe den røde Ørns Orden af første Klasse (det har Manden ærligt fortjent, thi med haandfast Jernklo af første Rang bevogtede han den stækkede Ørn), samtidigen hermed har Hs. Maj. skjænket den danske Konferentsraad Dankwart den røde Ørns Orden af anden Klasse med Stierne, samt den kongelige danske Kapitain v. Nyegaard (af Kongens Regiment) den samme Orden af fjerde Klasse.
Ribe Stifts Adresseaviser, 1842-05-30
J Calabria Ulteriore have frygtelige Oversvømmelser fundet Sted. Broer ere blevne bortskyllede, Huse omstyrtede, mange Mennesker omkomne i Bølgerne. Lynet slog ned i Telegraphen ved Dinos Havn og ødelagde den næsten aldeles, den ved Telegraphen stationerede Mand blev dræbt af Straalen.
Ribe Stifts Adresseaviser, 1842-05-30
Universitetet i Pisa er bleven lukket, fordi Studenterne morderisk have overfaldt og med deres Stokke mishandlet Professor deel Rosso, der havde anholdt om nogle af disse Herrers Relegation, formedelst lignende grove Uordener. Overfaldet skeete i Mandens egen Bopæl. Som man hører er Regjeringen nu tilsinds at foretage en betydelig Reform i Universitetets Statuter, da Studenterne allerede ved flere Leiligheder have viisten oprørende Adfærd imod deres Professorer.
Ribe Stifts Adresseaviser, 1842-05-30
Biskop Tegner er saa vidt restitueret, at han for den forestaaende Badetermin har bestilt Plads for sig og Familie ved Gustafberg Badeanstalten.
Ribe Stifts Adresseaviser, 1842-05-30
Ved Kongsberg Sølvværk er i indeværende Aars 5te Bergmaaned udbragt 1751 Mk. 12 Lod gedigent Sølv.
Ribe Stifts Adresseaviser, 1842-05-30
Indenlandske Efterretninger. J Torsdags Aftes Kl. 9 blev Hs. Durchl. Prinds Christian af Slesvig Holsteen Sønderborg-Glücksborg formælet med Hs. Durchl. Prindsesse Louise Wilhelmine Friederiche Caroline Augusta Julie af Hessen. Garnisonspræsten, Pastor Glahn, forrettede Vielsen. Denne foregik i Overværelse af Deres Majestæter Kongen og Dronningen, Kongehusets øvrige Medlemmer, med Hofdamerne og Hofkavaliererne, Geheimestatsministrene, Korps diplomatiqve, Departements- og Regjerings Cheferne. Prindsens trende Søskende. Hertuginde Frederikke af Anhalt-Bernburg, Hertug Carl og Prinds Frederik af Glücksborg vare blandt de Tilstedeværende. Den forreste Amaliegade var smagfuldt illumineret; det skjønne Veir og Deeltagelse for det smukke og interessante Fyrstepar havde lokket mange Mennesker til Amalienborg Plads. (Dansk Uges) De Herrer, som overværede Formælingen, have erholdte en Dekoration, bestaaende af et bredt rødt Silkebaand, hvorpaa et med Krone over er broderet i Sølv. Dette bæres ved alle Festligheder i Anledning af Formælingen. (S. Bl.)¬
Ribe Stifts Adresseaviser, 1842-05-30
J Fredags var der Taffel hos H. M. Enkedronningen for den hele kgl. Familie, igaar var der stort Taffel paa Sorgenfri og om Aftenen Koncert.
Ribe Stifts Adresseaviser, 1842-05-30
Dandserinden Jfr. Nielsen har i disse Dage debuteret paa den store Opera i Paris, men man har endnu ingen Efterretninger om Udfaldet. Det er imidlertid intet slet Forvarsel, at hun har havt Hindringer af en særegen Natur at beseire. Kunstnerindens Prøve for Hr. Pillet, Directeur for den store Opera, indgjød denne saa megen Agtelse for hendes Talent, at han ikke vilde tillade hende at optræde, med mindre hun lod sig engagere paa to Aar med en Gage af 9000 Fr. for det første, og 12000 Fr. for det andet Aar. Jfr. Rielsen indvendte, at det paa Grund af de Forpligtelser, som bandt hende til det kgl. danske Theater, var hende umuligt at modtage det hædrende Tilbud, og hun naaede først sit Ønske om at optræde, da den franske Jndenrigsminister, Baron Duchatel, tog sig af Sagen, dog maatte hun forpligte sig til at gjøre Tjeneste ved den store Opera til sidst i August. (Dg) Det glæder os at kunne berette, at den af os tid ligere omtalte, af et Handelshuus i Corsør i Forbindelse med en af vore dygtigste Søofficerer projecterede Verdensomseiling har vakt stor Jnteresse i Udlandet. Vel ere der endnu ingen Efterretninger ankomne fra Agenterne i de forskjellige Lande, fordi den bestemte Tidsfrist ikke er udløben; men Skibsføreren har under et kort Ophold i Berlin modtaget en Mængde Forespørgsler, som give Haab om, at Foretagendet vil have den forønskede Fremgang.
Ribe Stifts Adresseaviser, 1842-05-30
Blandt dem, der i Udlandet have viist Jnteresse derfor, maae vi fortrinsviis fremhæve Hs. Maj. Kongen, af Preussen, der, ligesom den danske Konge, har lovet paa sin Bekostning at sende Naturforskere med Expeditionen. (Fædrel.)¬